Artur da Costa e Silva

Artur da Costa e Silva (n. 3 d'octobre de 1902, m. 17 de decembre de 1969) foguèt un militar (marescal) e president de Brasil entre 1967 e 1969.

Filh de comerçants portugueses de l'Archipèla de Madèira, comencèt la siá carrièra militara a Porto Alegre. En 1918 perseguiguèt los sieus estudis a l'Escòla Militara de Realengo, situada dins la vila de Rio de Janeiro. En aquela vila se maridèt amb Iolanda Barbosa, filha d'un militar.

En 1952 venguèt general, en atenhent la carga maxima de General d'Armada en 1961. Durant lo govèrn de João Goulart participèt a la repression dels movements d'estudiants, e foguèt alunhat del comando de la 4 Armada. Tre 1963 participèt a la conspiracion que depausèt João Goulart a travèrs d'un còp d'Estat. Durant lo govèrn del marescal Humberto de Alencar Castello Branco, Costa e Silva venguèt Ministre de la Guèrra e s'aprochèt dels militars de la .

Costa e Silva, candidat unic a la succession de Castello Blanco, foguèt elegit indirèctament (sensa la participacion del pòble) per lo Congrès Nacional Brasilièr en 1966. Assumiguèt lo govèrn lo 15 de març de 1967.

Durant lo sieu govèrn, s'amplifiquèron las manifestacions, principalament d'estudiants contra lo regim militar, qu'aguèron per responsa l'aumentacion de la repression.

Lo 31 d'agost de 1969 Costa e Silva sofriguèt d'un accident vascular cerebral e foguèt alunhat del govèrn, en essent remplaçat per una junta militara. Moriguèt lo 17 de decembre del meteis an.

 Referéncias 

Categoria:President de Brasil
Categoria:Naissença en 1902
Categoria:Decès en 1969